CELEX: 32005R1655
Language: lt
Date: 2005-10-10 00:00:00
Title: 2005 m. spalio 10 d. Komisijos reglamentas (EB) Nr. 1655/2005, dėl tam tikrų prekių klasifikavimo Kombinuotojoje nomenklatūroje

11.10.2005   
            
            
               LT
            
            
               Europos Sąjungos oficialusis leidinys
            
            
               L 266/50
            
         
      KOMISIJOS REGLAMENTAS (EB) Nr. 1655/2005
   2005 m. spalio 10 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad, remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis, valstybių narių muitinių išduota privalomąja tarifine informacija dėl prekių klasifikavimo Kombinuotojoje nomenklatūroje, kuri neatitinka šio reglamento nuostatų, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.
   2 straipsnis
   Pagal Reglamento (EEB) Nr. 2913/92 12 straipsnio 6 dalies nuostatas, valstybių narių muitinių išduota privalomąja tarifine, kuri neatitinka šio reglamento nuostatų, dar galima remtis tris mėnesius.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. spalio 10 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Reglamentu (EB) Nr. 493/2005 (OL L 82, 2005 3 31, p. 1).
   
      (2)  OL L 302, 1992 10 19, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 648/2005 (OL L 117, 2005 5 4, p. 13).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Nesumontuotas gaminys – sumažintų gabaritų šiltnamis, vadinamas „mini šiltnamiu“, kurio apytiksliai matmenys 50 cm (ilgis), 24 cm (plotis) ir 25  cm (aukštis).
                              Jo karkasas pagamintas iš medienos, grindys – metalo grotelių pavidalo, o dengiančiosios dalys iš plastiko.
                              Sumontuotą „mini šiltnamį“, galima atidaryti, pakeliant jo viršutinę dalį.
                              (Žr. nuotrauką A) (1)
                              
                           
                        
               
                  4421 90 98
               
               
                  Klasifikuojama vadovaujantis Kombinuotosios nomenklatūros 1, 2 (a punktu), 3 (b punktu) ir 6 bendrosiomis aiškinimo taisyklėmis bei KN kodus 4421, 4421 90 ir 4421 90 98 atitinkančiais prekių aprašymais.
                  Esminį gaminio požymį nulemia jo konstrukcijos elementas (medinis karkasas).
                  Dėl savo dydžio jis nelaikytinas surenkamuoju statiniu, klasifikuojamu 9406 pozicijoje.
               
            
                  
                              2.
                           
                           
                              Buitinis kombinuotas 579 l talpos šaldytuvas-šaldiklis su dviem atskiromis išorinėmis durimis.
                              Jo gabaritiniai matmenys – 180,8 cm (aukštis), 92,5 cm (plotis) ir 81,6 cm (gylis). Svoris – 112 kg.
                              Šaldytuvo talpa – 368 litrai, o šaldiklio talpa – 211 litrų.
                              Šaldytuve sumontuotos temperuotojo stiklo lentynos, du stalčiai daržovėms, duryse esančios lentynėlės buteliams laikyti ir t. t.
                              Šaldiklyje sumontuoti trys stalčiai.
                           
                        
               
                  8418 10 91
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8418, 8418 10 ir 8418 10 91 atitinkančiais prekių aprašymais.
                  Visi buitiniai ir nebuitiniai kombinuoti šaldytuvai-šaldikliai su atskiromis išorinėmis durimis klasifikuojami 8418 10 subpozicijoje.
               
            
                  
                              3.
                           
                           
                              Mažmeninei prekybai skirtas rinkinys, sudarytas iš:
                              
                                          —
                                       
                                       
                                          televizijos kameros, įdėtos į plastikinį kaladėlės formos dėklą,
                                       
                                    
                                          —
                                       
                                       
                                          kaladėlių rinkinio ir plastikinių jungiamųjų dalių bei
                                       
                                    
                                          —
                                       
                                       
                                          kompaktinio disko (CD-ROM).
                                       
                                    Kamera negali išsaugoti vaizdų ir per USB kabelį juos persiunčia į automatinio duomenų apdorojimo mašiną.
                              Kaladėlių rinkinys ir jungiamosios dalys naudojamos trikojui sukonstruoti.
                              Kompaktiniame diske (CD-ROM) įrašytos programos, duomenų bei vaizdo ir garso rinkmenos.
                           
                        
               
                  8525 30 90
               
               
                  Klasifikuojama vadovaujantis Kombinuotosios nomenklatūros 1 3 (b punktu) ir 6 bendrosiomis aiškinimo taisyklėmis bei KN kodus 8525, 8525 30 ir 8525 30 90 atitinkančiais prekių aprašymais.
                  Nors rinkinys yra skirtas vaikams, jis neklasifikuotinas 9503 pozicijoje, nes esminį jo požymį nulemia kamera, klasifikuojama 8525 pozicijoje.
               
            
                  
                              4.
                           
                           
                              Kartoninė 16 puslapių knyga-dėlionė vaikams.
                              Aštuonis puslapius (kairėje pusėje) užima trumpa vaikams skirta pasaka ir su ja susijusios iliustracijos.
                              Septynius puslapius (dešinėje pusėje) užima iš 9 dalių sudaryta dėlionė, kurios kiekviena dalis spalvotai atkartoja atitinkamo puslapio iliustraciją.
                              Paskutinį puslapį užima tik iliustracija.
                           
                        
               
                  9503 60 90
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis bei KN kodus 9503, 9503 60 ir 9503 60 90 atitinkančiais prekių aprašymais.
                  Knyga-dėlionė neklasifikuotina 4901 pozicijoje kaip spausdinta knyga arba 4903 pozicijoje kaip vaikiška knygelė su paveikslėliais, nes tekstas ir paveikslėliai atlieka pagalbinę funkciją, o dėlionės – pagrindinę.
                  Kadangi dėlionės nulemia esminį gaminio požymį, todėl jis klasifikuotinas 9503 pozicijoje kaip dėlionė.
               
            
                  A)
               
               
                  
                     
               
            
         (1)  Nuotrauka yra tik informacinio pobūdžio.